Snøhetta

thumb
Snøhetta er et fjell på Dovrefjell, i Dovre kommune, nær grensa til Oppdal og Lesja. Fjellet ligger i Dovrefjell-Sunndalsfjella nasjonalpark og har en høyde på  meter over havet. Snøhetta er det høyeste fjellet i Norge utenfor Jotunheimen, og Stortoppen er Norges 24. høyeste av fjellene med en primærfaktor på minst 50 meter.

Toppene på massivet er:
 Navn  Høyde  Primærfaktor Stortoppen  2 286  1 676 Midttoppen  2 278  35 Hettpiggen  2 261  50 Vesttoppen  2 253  70

Hovedtoppen bestiges greit fra flere sider på omkring fem timer opp og ned, og egner seg derfor godt også for familier med barn. Vesttoppen kan også bestiges greit, mens resten av massivet krever klatring. Traversen mellom hovedtoppen og vesttoppen er en klassisk klatretravers.

På Stortoppen finnes en militær radiostasjon med en ca. 17 m høy antenne. Sambandsstasjonen ble utbygget 2009/10.

DNT-hyttene Reinheim, Snøheim og Åmotdalshytta ligger på hver sin side av fjellet.

Dovrefjell har en villreinstamme som i nyere tid har vært truet med utryddelse. Dyrene har spesielt klart å motstå inngrep i Snøhetta-området og har de siste årene økt i antall.

 Fotnoter 

Referanser
Slingsby/Schwarzott 1998 Den nordlige arena 1998, s. 278

DNTs årbok 1952, s. 176.

Per Jordhøy: Snøhettareinen. Snøhetta forlag 2001.

 Eksterne lenker 

 Interaktivt kart på godtur.no 
 Bestigningshistorikk


Kategori:Fjell i Dovre
Kategori:Fjell over 2000 meter